TUF ปลื้มทริส คงเครดิต A+
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
29 ต.ค. 2565

นายธีรพงศ์ จันศิริ ประธานกรรมการบริหาร บริษัท ไทยยูเนี่ยน โฟรเซ่น โปรดักส์ (TUF) ผู้ผลิตและส่งออกอาหารทะเลแช่เยือกแข็งและบรรจุกระป๋องรายใหญ่ของไทย เปิดเผยว่า ทริสเรทติ้งคงอันดับเครดิตองค์กรและหุ้นกู้ที่ระดับ A+ แนวโน้ม “คงที่” สะท้อนถึงสถานะที่แข็งแกร่งในการดำเนินธุรกิจ และศักยภาพทางการแข่งขันของบริษัทในอุตสาหกรรมอาหารทะเลระดับโลก หลังจากควบรวม MW Brands แล้ว
“ผมมีความภูมิใจอย่างมากที่ทริสยังให้ความเชื่อมั่นในการดำเนินธุรกิจของบริษัท จากก่อนหน้านี้ทริสได้ประกาศ CreditAlert ในระดับ ยังไม่ชัดเจน กับอันดับเครดิตองค์กรและตราสารหนี้ของบริษัท หลังจากที่บริษัทประกาศเข้าซื้อกิจการ MW Brands ในยุโรปเมื่อเดือน ก.ค. 2553” นายธีรพงศ์ กล่าว
สำหรับการเปลี่ยนแปลง CreditAlert จากระดับ ยังไม่ชัดเจน มาเป็นระดับ คงที่ จะเป็นสัญญาณที่ดีให้กับนักลงทุน นอกจากนี้ยังสะท้อนให้เห็นว่าทริสและนักลงทุนตราสารหนี้ให้ความเชื่อมั่นในธุรกิจของบริษัท หลังจากที่ได้ให้ข้อมูลและอธิบายถึงแนวทางและกลยุทธ์การดำเนินธุรกิจ รวมถึงวิธีการควบคุมความเสี่ยงต่างๆ ทำให้บริษัทสามารถใช้ประโยชน์จากตลาดตราสารหนี้ในการระดมทุนเพื่อขยายธุรกิจ